**UFO: Enemy Unknown** (Pohjois-Amerikassa nimellä **X-COM: UFO Defense**) on Mythos Gamesin kehittämä ja MicroProsen julkaisema strategiapeli. Peli on julkaistu vuonna 1994 Amigalle ja MS-DOS:lle ja seuraavana vuonna PlayStationille.

Peli on *X-COM*-pelisarjan ensimmäinen osa. Jatko-osat on julkaistu kaikki *X-COM* -nimellä.

Pelin juoni
-----------

X-COM perustetaan kansainväliseksi sotilaalliseksi kattojärjestöksi, joka yhdistää suurvaltojen voimavarat ja perustaa tukikohtaorganisaation torjuakseen maapallolle hyökkäävät muukalaiset.

Aluksi X-COM:n teknologia on pahasti jäljessä muukalaisia. Yksi pelin olennaisista osista onkin kaapata muukalaisten teknologiaa, jota voi sitten tukikohdissaan tutkia ja kehittää omaan käyttöönsä.

Pelin tehtävät voi jakaa neljään osaan. Ensinnäkin pitää varustaa torjuntahävittäjiä, jotka ampuvat alas ympäri maapalloa lentäviä muukalaisaluksia. Toiseksi eri tapahtumapaikoille pitää lähettää miehistönkuljetusaluksia ja sotilaita hyökkäämään muukalaisia vastaan, joko ufojen laskeutumispaikoille, muukalaistukikohtiin tai jopa kaupunkeihin. Kaupungeissa täytyy muukalaisten tuhoamisen lisäksi pyrkiä välttämään siviiliuhreja. Kolmanneksi taisteluista on tarkoitus kerätä mahdollisimman paljon muukalaisteknologiaa, jota voi sitten tutkia omassa tukikohdassaan. Lopuksi täytyy hallita X-COM:n taloutta, mikä edellyttää rahoittajamaiden pitämistä tyytyväisinä sekä hyvinkin säästeliästä elämää.

Kehittäminen
------------

Pelin suunnittelija Julian Gollop oli aloittanut jatko-osan kehittämisen *Laser Squad* -pelilleen, mutta MicroProsella ei oltu kiinnostuneita pelistä. Gollop sai pelille kolme vaatimusta: pelin piti sijoittua maahan, siinä piti olla teemana UFO:t ja sen piti sisältää "teknologiapuu" *Civilization*-pelien tapaan.

Pelissä olevia ideoita oli mukana jo Gollopin aiemmassa pelissä *Rebelstar Raiders*.

Vastaanotto
-----------

*UFO: Enemy Unknown* sai *Pelit*-lehden 4/1994 arvostelussa 94 pistettä. Samainen lehti valitsi UFO:n myöhemmin vuoden 1994 strategiapeliksi. Nykyään peliä usein pidetään kaikkien aikojen parhaana tietokonepelinä.

*CU Amiga* -lehti antoi pelille arvosanaksi 89/100 arvostelussaan. *Amiga Format* -lehti antoi pelille arvosanaksi 90/100 arvostelussaan.

Jatko-osat
----------

MicroProse päätti, että *UFO: Enemy Unknown* saisi suuren suosionsa vuoksi jatko-osan, ja määräsi oman tiiminsä kehittämään sellaisen vain kuudessa kuukaudessa. Jatko-osa *X-COM: Terror from the Deep* käytti suurelta osin edeltäjänsä resursseja. Mythos Games ja Gollop keskittyivät kunnianhimoiseen projektiinsa, joka julkaistiin *X-COM: Apocalypse* -pelin muodossa vuonna 1997. Vuonna 1995 aloitettiin lisäksi ensimmäisen persoonan ammuntapeliksi suunnitellun *X-COM: Alliance* -pelin kehitystyö, mutta projekti ei koskaan tuottanut tulosta ja se lopetettiin 2002.

Lähteet
-------

1. 1 2 3 4  Stapleton, Dan: The 21-Year Rise, Fall, and Rise of XCOM *IGN*. Viitattu 11.12.2020. (englanniksi)
2. ↑  History Lesson: The story of XCOM *mcvuk.com*. Viitattu 10.7.2017. (englanniksi)
3. ↑  Al Bickham: The Story of X-Com  28.11.2010. Eurogamer. Viitattu 20.1.2019.
4. ↑  Butts, Steve: Why X-COM Is the Greatest Game Ever *The Escapist*.  16.1.2012.  Arkistoitu 22.1.2013. Viitattu 27.10.2013. (englanniksi)
5. ↑  Stapleton, Dan:  *GameSpy*.  8.10.2012. Viitattu 27.10.2013. (englanniksi)
6. 1 2  PC Retroview -- X-COM: UFO Defense *IGN*.  1.9.2000. Viitattu 27.10.2013. (englanniksi)
7. ↑  X-COM: UFO Defense Is The Best Game Ever Made, Period. *FleshEatingZipper*.  9.3.2011. Viitattu 27.10.2013. (englanniksi)
8. ↑  UFO: Enemy Unknown review Amiga Magazine Rack. Viitattu 20.1.2019.
9. ↑  UFO: Enemy Unknown review Amiga Magazine Rack. Viitattu 20.1.2019.
10. ↑  X-COM: UFO Defense for PC  31.12.1993. GameRankings. Viitattu 21.11.2010.
11. ↑   *allgame.com*.  Arkistoitu 14.11.2014. Viitattu 27.10.2013. (englanniksi)
12. ↑  X-COM: UFO Defense, *Game Informer*, April 1996 (archived)
13. ↑  X-COM: UFO Defense Review for PC  31.12.1993. GameSpot. Viitattu 21.11.2010.
14. ↑  In Praise Of: Terror From The Deep *The Scientific Gamer*. Viitattu 11.12.2020. (englanniksi)

Kirjallisuutta
--------------

* Kuorikoski, Juho: *X-COM – tietokonepelien klassikot*. Helsinki: Minerva Kustannus, 2016. ISBN 978-952-312-336-6.

Aiheesta muualla
----------------

* *X-COM: UFO Defense* MobyGamesissa (englanniksi)
* *UFO: Enemy Unknown* Hall of Light -sivustolla (englanniksi)
* *UFO: Enemy Unknown* Hall of Light -sivustolla (englanniksi)
* *UFO: Enemy Unknown* Internet Movie Databasessa. (englanniksi)

*X-COM*-pelisarja

|  |  |
| --- | --- |
| MicroProse | 
* UFO: Enemy Unknown
* Terror from the Deep
* Apocalypse
* Interceptor

 |
| Hasbro | 
* First Alien Invasion
* Enforcer

 |
| 2K Games/Firaxis | 
* Enemy Unknown (Enemy Within)
* The Bureau: XCOM Declassified
* XCOM 2
* Chimera Squad

 |